ભારતીય રેલવેની 30 વર્ષ જૂની શતાબ્દી એક્સપ્રેસની જગ્યા લેનાર ટ્રેન-18 આગામી 29 ઓક્ટોબરના રોજ પાટાઓ પર પરીક્ષણ માટે ઉતરશે. આ દેશની પ્રથમ એન્જિન-રહિત ટ્રેન હશે. આ ટ્રેન સેલ્ફ પ્રપલ્શન મોડ્યુલ પર 160 કિમી પ્રતિ કિલોમીટરની સ્પીડથી દોડશે. તેની તકનીકી વિશિષ્ટતાઓને કારણે તેની ગતિ સામાન્ય ટ્રેનથી વધુ હશે. કુલ 16 કોચ ધરાવતી આ ટ્રેન સામાન્ય શતાબ્દી ટ્રેન કરતા ઓછો સમય લેશે. આ ટ્રેન શહેરમાં સ્થિત ઇન્ટિગ્રેલ કોચ ફેક્ટરી (આઇસીએફ) દ્વારા 18 મહિનામાં વિકસાવવામાં આવી છે.